บ้านหลังนี้เจ้าของบ้านให้บริษัทเช่า ซึ่งบริษัทนี้ได้ทำการรับเหมางานภายนอกและมาประกอบชิ้นส่วนที่บ้านหลังนี้โดยทุกวันจะมีการตัดเหล็ก ตัดเมทัลชีทและตัดอื่นๆ ด้วยสว่านตัดทำให้เกิดเป็นผงฝุ่นปลิวไปทั่วซึ่งเพิ่มปัญหา PM 2.5 ที่หนักหน่วงอยู่แล้วในขณะนี้ให้เพิ่มมากขึ้น โดยเฉพาะเวลาลมแรงๆ มีการพ่นสีฟุ้ง มีเสียงสว่านเจาะและตัดดังตลอดทั้งวันไม่เว้นแม้เสาร์อาทิตย์ตั้งแต่เวลา9โมงเช้าจนถึง6โมงเย็นโดยเฉพาะช่วงเวลาเย็นและเสาร์อาทิตย์จะดังมาก มีการเก็บถังสี ทินเนอร์ เหล็ก เมทัลชีทและอื่นๆทั่วบริเวณบ้าน เวลาช่วงใกล้ๆเที่ยงจะมีการขนแรงงานต่างด้าวมาคราวละ20-30คนส่งเสียงดังโหวกเหวก และหากมีการจุดบุหรี่สูบและมักง่ายโยนก้นบุหรี่ด้วยความไม่ระมัดระวังก็จะเป็นเหตุให้เกิดเพลิงไหม้ได้ง่ายเนื่องจากสีและทินเนอร์เป็นเชื้อเพลิงอย่างดี ลักษณะของบริษัทนี้ไม่ควรจะมาตั้งอยู่ในหมู่บ้านซึ่งเป็นที่อยู่อาศัยอย่างสงบเงียบและสะอาดมานาน หลังจากบริษัทนี้มาเช่าได้สร้างความเดือดร้อนให้แก่ชาวบ้านเป็นอย่างมาก ขอให้กรมควบคุมมลพิษเร่งดำเนินการแก้ปัญหาสิ่งแวดล้อมเป็นพิษในหมู่บ้านผาสุกอย่างเร่งด่วนด้วย เนื่องจากได้เคยร้องเรียนไปที่ กรุงเทพมหานครฯแล้วปรากฏว่าเขตประเวศได้แต่มาถ่ายรูปและรายงานว่าได้ตักเตือนให้บริษัทแก้ไขเสร็จสิ้นแล้ว แต่ก็ยังไม่มีการดำเนินติดตามแต่อย่างใด ยังคงเพิกเฉยละเลยต่อการแก้ไขปัญหาที่ตรงจุดให้แก่ชาวบ้าน 
ชาวบ้านต้องการให้บริษัทนี้ย้ายออกไปเพราะบ้านขนาดเนื้อที่80กว่าตารางวาเป็นสถานที่เหมาะแก่ที่อยู่อาศัยเท่านั้น ถึงจะมีการหาทางป้องกันฝุ่นและเสียงตามที่เขตประเวศ แนะนำตามรายงานนั้นไม่มีทางที่จะทำได้เพราะถูกจำกัดด้วยเนื้อที่ดังนั้นทางเดียวคือต้องย้ายออกเท่านั้น
จึงเรียนชี้แจงมา ณ ที่นี้และขอความกรุณาทางกรมควบคุมมลพิษได้แก้ไขปัญหาความเดือดร้อนให้แก่ชาวบ้านด้วย